**Umsókn um fjölmiðlaskírteini á Landsmóti hestamanna 2020**

Með því að fylla út þessa umsókn er hægt að sækja um fjölmiðlaskírteini fyrir Landsmót hestamanna sem haldið verður dagana 6. júlí – 11. júlí 2020 á Rangárbökkum við Hellu. Farið verður yfir umsóknir og þeim öllum svarað. Einungis handhafar fjölmiðlaskírteina fá aðgang að aðstöðu fjölmiðlamanna á mótssvæðinu og fjölmiðlafulltrúi Landsmóts hestamanna mun hafa eftirlit með því að skírteinin séu notuð á viðeigandi hátt á meðan mótinu stendur.

Sérstök athygli er vakin á því að LM2020 hefur gert einkaréttarsamninga um sjónvarpsútsendingar frá mótinu. Öllum handhöfum fjölmiðlaskírteinis sem og öðrum gestum er þess vegna óheimilt að taka upp hvers konar myndskeið af sýningum og keppni á mótinu og sýna, hvort sem er í sjónvarpi eða á interneti og hvort sem er í beinni eða seinkaðri útsendingu. Þó er fjölmiðlum, til dæmis vefmiðlum, heimilt að senda út stutt myndskeið að eigin vali í tengslum við almennan fréttaflutning af mótinu. Myndskeiðið skal vera að hámarki 90 sekúndur. Eigin upptökur annarra miðla eru óheimilar, nema veitt hafi verið skriflegt leyfi áður að undangenginni umsókn. Ef myndskeið er sýnt, t.d. á vefmiðli, með þessari heimild, skal nafn eða annað auðkenni þeirrar sjónvarpsstöðvar sem einkaréttinn á birt ef hægt er. Þess skal sérstaklega getið að í þessari heimild felst að eftir að frásögn af atburðinum er ekki lengur fréttnæm er nýting myndskeiða ekki lengur heimil. Haft verður eftirlit með óheimilum upptökum á meðan mótinu stendur og varða brot á þessari reglu afturköllun fjölmiðlaskírteinis og brottrekstri af mótssvæðinu.

Athugið að fjölmiðlaskírteini eru eingöngu fyrir þá sem koma til með að flytja fréttir af mótinu. Athugið einnig að einungis ákveðinn fjöldi ljósmyndara verður leyfður inni í keppnisvellinum á hverjum tíma og verða reglur þar að lútandi ákveðnar af stjórn LM2020 og kynntar handhöfum fjölmiðlaskírteina í fjölmiðlaaðstöðu á svæðinu.

Landsmót hestamanna leggur til fjölmiðlaaðstöðu á mótssvæðinu. Þar verður frí þráðlaus nettenging, borð og stólar til afnota fyrir fjölmiðlafólk og heitt á könnunni. LM2020 tekur enga ábyrgð á þeim tækjum eða dóti sem kann að vera skilið eftir í fjölmiðlamiðstöðinni.

Ef umsókn er samþykkt, verður umsækjanda tilkynnt um það með sendingu tölvupósts. Þá verður fjölmiðlaskírteini afhent við aðalhlið inn á mótið.

Allar nánari upplýsingar veitir Hilda Karen Garðarsdóttir, fjölmiðlafulltrúi Landsmóts, hilda@landsmot.is, sími 897 4467. Fjölmiðlafulltrúi mun einnig veita upplýsingar á meðan mótinu stendur.

**Vinsamlegast fyllið formið út eins nákvæmlega og mögulegt er:**

Nafn blaðamanns/ljósmyndara: Click here to enter text.

Kennitala blaðamanns/ljósmyndara: Click here to enter text.

Nafn og vefsíða miðils: Click here to enter text.

Yfirmaður: Click here to enter text.

Tegund miðils: Dagblað

Heimilisfang & póstnúmer: Click here to enter text.

Sími/GSM: Click here to enter text.

Netfang: Click here to enter text.

Sækist þú eftir að taka myndir inni í keppnisvellinum?

[ ]  Já

[ ]  Nei

Hvenær kemur þú á mótssvæðið? Click here to enter a date.

Formið skal sent inn **fyrir 1. júní 2020.** Eftir þann tíma verða umsóknir ekki teknar gildar.

Formið skal senda útfyllt á netfangið hilda@landsmot.is.

**Athugið að nauðsynlegt er að senda passamynd með umsókninni, að öðrum kosti telst hún ógild.**

**Með því að undirrita umsókn þessa, samþykkir þú skilmála þá sem gilda um fjölmiðlaskírteini á Landsmóti 2020. Skilmálarnir eru á bls. 1 í skjali þessu. Hægt er að fylla umsóknina út í tölvu og senda inn, þá gildir innsendingin sem undirrituð umsókn ef ekki er til rafræn/stafræn undirskrift.**

Staður/dags.: Click here to enter a date. Undirskrift: Click here to enter text.